Carolus Theodorus zu Guttenberg

Carolus Theodorus Maria Nicolaus Iohannes Iacobus Philippus Franciscus Iosephus Sylvester Freiherr von und zu GuttenbergNomina omnia in pagina Universtitatis Erlangae (nobili loco natus Monaci die 5 Decembris 1971) rerum politicarum peritus Germanicus et sodalis Christianae Socialis Unionis in Bavaria est. 

 Iuventus et Munus 
Guttenberg, postquam maturitatem anno 1991 Pontis Oeni adeptus est, miles conscriptus est et ad Decurionem promotus est. Tum Baruthi et Monachii iurisprudentiae studebat. Primam probationem accepit et anno 2007 doctor iurisprudentiae promotus est. Ab anno 1994 in administrandis societatibus laboravit, quae ad familiam suam pertinent. Mense Februario 2011 nuntii allati sunt, quod Guttenberg opus doctorale partim alienis ex fontibus exscripsisse. Sed haec obprobria Guttenberg vehementer negavitCollectio sententiarum, quas Guttenberg ex alienis fontibus hausisse incusatur, in pagina de.guttenplag.wikia.com (lingua Theodisca). Die 23 Februarii autem, postquam vitia operis professus est, Universitas Baruthi ei titulum doctoris dempsitSpiegel Online die 23 Februarii 2011. Die 11 Maii Universitas Baruthi nuntiavit Carolum Theodorum Guttenberg nec neglegentia sed ex proposito opus doctorale exscripsisseFAZ die 11 Maii 2011 (lingua Theodisca).

 Familia 
Guttenberg anno 2000 Stephaniam de Bismarck-Schönhausen, proneptem Othonis de Bismarck in matrimonium duxit. Ex ea duas filias habet.

 Cursus honorum 
Guttenberg ab anno 2002 Legatus Dietae Foederalis Germaniae est. Anno 2008/09 Secretarius generalis CSU fuit et a die 10 Februarii 2009 Administer Foederalis Oeconomiae. Post electionem Dietae Foederalis anni 2009 Administer Foederalis Defensionis Publicae nominatus est. Postquam crimina ei opprobata patuerunt (vide supra) 1 Martii 2011 a magistratibus se abdicavitDiarium Frankfurter Allgemeine Zeitung 1 Martii 2011 (lingua Theodisca). 3 Martii et Dietam Foederalem reliquit.

 Consilia 
Eius consilio Dieta Foederalis Germaniae anno 2010 legem promulgavit, qua militia coacta intermissa est. A die 1 Martii 2011 iuvenes Germani militare non iam debentDER SPIEGEL, 15 Decembris 2010.

 Nexus externi 


 Pagina officialis
 Biographia apud Parlamenti Germanici paginam

 Nota 

Categoria:Alumni Universitatis Monacensis
Categoria:Alumni Universitatis Baruthensis
Categoria:Administri Foederales Oeconomiae
Categoria:Secretarii generales CSU
Categoria:Administri Foederales Defensionis Publicae
Categoria:Legati Dietae Foederalis Germaniae